Nyan ka bereh that…. Nyan keuh janji ngen visi misi, dasar pancuri tetap lop penjara….. hahahahaha
“JANJI PILKADA”foto Sabtu, 08 Agustus 2015 02:59 WIB
JANJI PILKADA
Salam alaikum kaom sinaroe
Keu rakyat nanggroe dusun ngen kuta
Nyopat na bacut uloen pesampoe
Haba jih menoe beu neutem baca
Loen cuba rawi na bacut kisah
Dua ribeei tujoh blah katrok pilkada
Calon pemimpin pih ka meurupah
Rakyat geupapah dukungan geumita
Dari gubernur hingga bupati
Jinoe ka mulai suson keureuja
Lee that nyang hawa neuk ek bupati
Geupeugoet janji ngen macam cara
Na nyang meuhasut atau meucaci
Na chit hai akhi pamor geumita
Na nyang mat proyek modal geucari
Neuk ek bupati neuk mat kuasa
Na ladom rakan bak warung kupi
Supaya dituri geupeugah haba
Geupegah haba menoe geu rawi
Menye loen bupati korupsi hana
Loen peugoet jalan di kota idi
Geusyik uloen bi na saboh honda
Keu teungku imum uloen bi gari
Pegawai negeri moto toyota
Keu bapak mukim honda suzuki
Keu sagoe loen bi proyek raya
Panglima laot loen bi seucoci
Uloen lengkapi meusen yamaha
Keu bapak guru loen bi sertifikasi
Bus sekolah loen bi keu aneuk sikula
Pedagang kaki limong jeut meukat meriti
Lam kota idi punoh bak jalan raya
Ke rakyat nanggroe nyang tem meutani
Traktor uloen bi ngen bijeh lada
Keu pak nelayan jareng ulon bi
Nibak TPI cool storage sedia
Menyan keu haba bak keude kupi
Calon bupati nyan janji ka geuba
Yoh goh teupileh geu peugoet janji
Supaya jibi gob nyan suara
Oh lheuh teupileh ka gadoh janji
Proyek pih geubi keu urueng kha-kha
Di apa gampong ka korban janji
Bak warung kupi gop nyan geusaba
Teuduk teu tahe saboh glah kupi
Geu nonton tv babah teubuka
Nonton berita keubhah korupsi
Berita bupati tamong penjara
@ Ilyas Bagok – Agustus 2015
ace_Latn ind_Latn ind_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn mos_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn min_Latn